ಇದರ ಪ್ರಾಥಮಿಕವಾದ ಪರಿಣಾಮಗಳೆಂದರೆ ಇದು ಮದ್ಯಪಾನ ಮಾಡುವವನನ್ನು ಇನ್ನಷ್ಟು ಕುಡಿಯುವಂತೆ ಪ್ರಚೋದಿಸುತ್ತದೆ.ಅಕಾಲಿಕ ಹಾಗು ಅನಿಯಂತಿತ ಕುಡಿತವು ದೈಹಿಕ ಆರೋಗ್ಯಕ್ಕೆ ಹಾನಿಯನ್ನುಂಟು ಮಾಡುತ್ತದೆ. ಎರಡನೆಯ ಪರಿಣಾಮವೆಂದರೆ ಕುಡಿತವನು ನಿಲ್ಲಿಸಲು ಅಸಮರ್ಥನಾಗುವುದು.ಹೀಗೆ ಮದ್ಯವ್ಯಸನವು ನಾನಾ ವಿಧಗಳಲ್ಲಿ ತನ್ನ ಹಿಡಿತ ಸಾಧಿಸುತ್ತದೆ. ಮದ್ಯದ ಗೀಳು ಸಾಮಾಜಿಕವಾಗಿ ವ್ಯಕ್ತಿಯನ್ನಷ್ಟೇ ಅಲ್ಲ ಆತನ ಕುಟುಂಬಕ್ಕೂ ಕೆಟ್ಟ ಹೆಸರು ತರುವ ಸಾಧ್ಯತೆ ಇದೆ. ಮದ್ಯದ ಗೀಳಿನಿಂದಾಗಿ ಮನುಷ್ಯ ತನ್ನ ಸಹನೆ,ದೈಹಿಕ ಅವಲಂಬನೆ,ಹಾಗು ಮದ್ಯವನ್ನು ಬಿಡಲಾಗದ ದುಸ್ಥಿತಿಯನ್ನು ತಂದುಕೊಳ್ಳುತ್ತಾನೆ. ಹೀಗಾಗಿ ಕುಡಿತವು ಸಾಮಾನ್ಯ ಪ್ರವೃತ್ತಿ ಸಹನೆಯನ್ನು ಕಳೆದುಕೊಳ್ಳುವುದರ ಜೊತೆಗೆ ಅವಲಂಬನೆಯನ್ನು ಹೆಚ್ಚಿಸುತ್ತದೆ.ಇದರಿಂದ ಕುಡಿತದ ದುರಭ್ಯಾಸವು ಹತೋಟಿ ತಪ್ಪಿ ಹೋಗುತ್ತದೆ. ಮದ್ಯದ ಗೀಳಿನಿಂದಾಗಿ ಮನುಷ್ಯ ತನ್ನ ವೈಯಕ್ತಿಕ ನೆಲೆಯಲ್ಲಿ ತನ್ನ ಮಾನಸಿಕ ಸ್ಥಿಮಿತ ಕಳೆದುಕೊಂಡು ಮಾನಸಿಕ ಆರೋಗ್ಯವನ್ನು ಹಾಳು ಮಾಡಿಕೊಳ್ಳುತ್ತಾನೆ. ಒಂದು ಅಂದಾಜಿನ ಪ್ರಕಾರ ಪ್ರತಿಶತ 18ರಷ್ಟು ಮದ್ಯವ್ಯಸನಿಗಳು ಆತ್ಮಹತ್ಯೆಗೆ ಶರಣಾಗುತ್ತಾರೆ. ಸಂಶೋಧಕರ ಪ್ರಕಾರ ಪ್ರತಿಶತ 50ಕ್ಕೂ ಹೆಚ್ಚು ಆತ್ಮಹತ್ಯೆ ಪ್ರಕರಣಗಳು ಮದ್ಯವ್ಯಸನಿಗಳು ಇಲ್ಲವೇಮಾದಕ ವಸ್ತುಗಳ ಅವಲಂಬಿತರ ಸಾಲಿನಲ್ಲಿವೆ. ವಯಸ್ಕರಲ್ಲಿ ಮದ್ಯಪಾನದಿಂದ ಇಲ್ಲವೇ ಮಾದಕ ದೃವ್ಯಗಳ ದುರುಪಯೋಗದ ಕಾರಣಗಳು ಮಹತ್ವದ ಪಾತ್ರ ವಹಿಸುತ್ತವೆ,ಇದರಿಂದಾಗಿ 70ರಷ್ಟು ಆತ್ಮಹತ್ಯೆ ಪ್ರಕರಣಗಳು ವರದಿಯಾಗುತ್ತವೆ. 

ಮದ್ಯಪಾನದಿಂದ ಶರೀರದ ಆರೋಗ್ಯದ ಮೇಲೆ ಭೀಕರ ಪರಿಣಾಮ ಉಂಟಾಗುತದೆ.ಅದರಲ್ಲೂ ಯಕೃತ್ತಿನ ತೀವ್ರ ಕಾಯಿಲೆಯಿಂದಾಗಿ ಜಠರಕ್ಕೆ ಹಾನಿ,ಮೇದೋಜೀರಕದ ಉರಿಯೂತ,ಮೂರ್ಛೆ ರೋಗ,ನರಗಳ ದೌರ್ಬಲ್ಯ,ಮದ್ಯಸಾರದಿಂದಾಗುವ ಸ್ಮೃತಿಭ್ರಮಣ,ಹೃದಯ ರೋಗ,ಅಪೌಷ್ಟಿಕತೆ,ಲೈಂಗಿಕ ಶಕ್ತಿ ಕುಸಿತ ಇವು ಸಾಮಾನ್ಯವಾಗಿ ಮದ್ಯವ್ಯಸನಿಗಳನ್ನು ಕಾಡುವ ಕಾಯಿಲೆಗಳಾಗಿವೆಯಲ್ಲದೇ ಕೆಲವು ಸಂದರ್ಭಗಳಲ್ಲಿ ಮದ್ಯದ ಗೀಳು ಇರುವವರು ಸಾವೀಗಿಡಾಗಬಹುದು. ಭೀಕರ ಸ್ಮರಣ ಗ್ರಹಣ ಶಕ್ತಿ ಹಾಳಾಗುವುದೇನು ಮದ್ಯವ್ಯಸನಿಗಳಲ್ಲಿ ಅಪರೂಪವೇನಲ್ಲ. ಒಂದು ಅಂದಾಜಿನ ಪ್ರಕಾರ ಶೇಕಡಾ10ರಷ್ಟು ಬುದ್ದಿ ಮಾಂದ್ಯ ಪ್ರಕರಣಗಳು ಮದ್ಯವ್ಯಸನಿಗಳಿಗೇ ಸಂಬಂಧಿಸಿದ ಮಾನಸಿಕ ರೋಗ ಕೂಡಾ ಮದ್ಯಪಾನಿಗಳಿಗೆ ಇದು ಎರಡನೆಯ ತರಹದ ಕಾಯಿಲೆಯಾಗಿದೆ. ಶಾರೀರಿಕ ಇನ್ನಿತರ ಪರಿಣಾಮಗಳೆಂದರೆ ಅಧಿಕಗೊಳ್ಳುವ ಹೃದಯದ ಕವಾಟಿನ ಕಾಯಿಲೆ,ಅಜೀರ್ಣತೆ,ಮದ್ಯಪಾನದಿಂದ ಜಠರ ರೋಗ ಮತ್ತು ಕ್ಯಾನ್ಸರ್ ಗೆ ಕಾರಣವಾಗುವ ಸಾಧ್ಯತೆ ಇದೆ. ನಿರಂತರ ಮದ್ಯಸೇವನೆಯಿಂದ ಕೇಂದ್ರ ನರಮಂಡಲ ವ್ಯವಸ್ಥೆ ಮತ್ತು ನರಮಂಡಲದ ಇತರ ಚಟುವಟಿಕೆಗಳ ಭಾಗಗಳು ಹಾನಿಗೊಳಗಾಗುವ ಸಾಧ್ಯತೆ ಇದೆ. ಮದ್ಯಪಾನಿಗಳ ಬಹುತೇಕ ಸಾವುಗಳು ಅವರ ಹೃದಯದ ಕವಾಟುಗಳ ತೊಂದರೆ ಮತ್ತು ದೌರ್ಬಲ್ಯದಿಂದ ಉಂಟಾಗುವ ಸಾಧ್ಯತೆಗಳೇ ಹೆಚ್ಚು.

ಸುದೀರ್ಘ ಕಾಲದ ಮದ್ಯಪಾನದ ದುರುಪಯೋಗವು ದೊಡ್ಡ ಪ್ರಮಾಣದ ಮಾನಸಿಕ ಆರೋಗ್ಯದ ಮೇಲೆ ದುಷ್ಪರಿಣಾಮಗಳನ್ನು ಬೀರುತ್ತದೆ. ಮದ್ಯದ ದುರುಪಯೋಗವು ಕೇವಲ ಶರೀರಕ್ಕಷ್ಟೆ ವಿಷಕಾರಿಯಲ್ಲ,ಅದು ಮೆದುಳಿನ ಕಾರ್ಯವನ್ನೂ ಕುಂಠಿತಗೊಳಿಸಿ ಬಹುಕಾಲದ ಮದ್ಯಪಾನವು ದೀರ್ಘಕಾಲಿಕ ಪರಿಣಾಮಗಳನ್ನು ಹೊತ್ತು ತರುತ್ತದೆ. ಮಾನಸಿಕ ಏರಿಳಿತಗಳು ಮದ್ಯಪಾನಿಗಳಲ್ಲಿ ಸಾಮಾನ್ಯ.ಉದಾಹರಣೆಗಾಗಿ ಆತಂಕ ಮತ್ತು ಒತ್ತಡ ಸಂಬಂಧಿತ ಅಸ್ತವ್ಯಸ್ತೆಗಳು ಮನೋರೋಗಕ್ಕೆ ಕಾರಣವಾಗುತ್ತದೆ.ಹೀಗಾಗಿ ತೀವ್ರತರವಾದ ಮನೋವಿಕಾರ ಉಂಟಾಗುವ ಸಾಧ್ಯತೆ ಇರುತ್ತದೆ. ಸಾಮಾನ್ಯವಾಗಿ ಇಂತಹ ಮನೋರೋಗದ ಲಕ್ಷಣಗಳು ಆರಂಭಿಕವಾಗಿ ಮದ್ಯವನ್ನು ಬಿಟ್ಟಾಗ ಹೆಚ್ಚಾಗಿ ಕಂಡು ಬರಬಹುದು.ಆದರೆ ನಿಯಮಿತ ಅದರ ಮೇಲಿನ ಹಿಡಿತ ಒಮ್ಮೊಮ್ಮೆ ಆರೋಗ್ಯವನ್ನು ಸುಧಾರಣೆಯತ್ತ ಕೊಂಡೊಯ್ಯಬಹುದು ಇಲ್ಲವೇ ಸಂಪೂರ್ಣ ಮಾಯವಾಗಿ ಹೋಗಬಹುದು. ಮನೋವ್ಯಾಧಿ,ಗೊಂದಲಮಯ ಮನಸ್ಥಿತಿ,ಮೆದುಳಿನ ಜೀವಕೋಶದ ಲಕ್ಷಣಗಳು ಸತತ ಕುಡಿತದಿಂದ ಉದ್ಭವಿಸಬಹುದು,ಇದೇ ಸಂದರ್ಭದಲ್ಲಿ ಅತ್ಯಂತ ಛಿದ್ರ ಮನಸ್ಥಿತಿಗಳು ಸಹ ಮದ್ಯಪಾನದ ದುರುಪಯೋಗದಿಂದ ಸಂಭವಿಸಬಹುದು. ಅಧಿಕ ಮದ್ಯದ ಗೀಳಿನಿಂದ ಗಾಬರಿಗೊಳ್ಳುವ ಬೆಚ್ಚಿ ಬೀಳುವ ಅವ್ಯವಸ್ಥೆ ಶರೀರದಲ್ಲಿ ಉಂಟಾಗೋತ್ತದೆ.ದೀರ್ಘಕಾಲದ ವರೆಗೆ ಮದ್ಯವ್ಯಸನಿಗಳಿಗೆ ಮೆದಳಿನ ಕಾರ್ಯಚಟುವಟಿಕೆಗಳು ಕುಸಿತದ ಲಕ್ಷಣ ಕಾಣುತ್ತವೆ.ಭಾಗಶ: ಕುಡಿತ ತ್ಯಜಿಸಿದ ನಂತರ ಇಂತಹ ಲಕ್ಷಣಗಳು ಹೆಚ್ಚಾಗಿ ಕಂಡುಬರಬಹುದಾಗಿದೆ.

ಬಹುಮುಖ್ಯವಾಗಿ ಮದ್ಯದ ಗೀಳಿನವರಿಗೆಪ್ರಮುಖವಾಗಿ ಖಿನ್ನತೆಯ ಪರಿಸ್ಥಿತಿ ಮತ್ತು ಮದ್ಯಪಾನದ ಅತಿ ಸೇವನೆಯು ಅವರ ಅರೋಗ್ಯದ ಕುಸಿತಕ್ಕೆ ಮೂಲವಾಗುತ್ತದೆ. ಇವುಗಳೊಂದಿಗೆ ಮನಸ್ಸಿನ ಭ್ರಾಂತಿ ಉಂಟಾಗುವುದು,ಖಿನ್ನತೆಯ ಸಂದರ್ಭದಲ್ಲಿ ಆತನ ಒತ್ತಡದ ಪ್ರಮಾಣವು ಆತನಿಗೆ ಒಂದು ರೀತಿಯ ಕ್ಷೀಣತೆಗೆ ಎಡೆ ಮಾಡುತ್ತದೆ.ಎರಡನೆಯದೆಂದರೆ ಅದರ ರಾಸಾಯನಿಕ ದುಷ್ಪ್ರಭಾವ ಅಥವಾ ವಿಷಕಾರಕ ಪರಿಣಾಮಗಳು ಅತ್ಯಧಿಕ ಮದ್ಯಪಾನಿಗಳಿಗೆ ಸಾಮಾನ್ಯ ಲೋಪವಾಗಿದೆ.ಹೀಗಾಗಿ ಮೊದಮೊದಲು ಇದು ಒಂದು ಸರಳ ಕಾಯಿಲೆಯಂತೆ ಕಂಡರೂ ಅದು ಮನುಷ್ಯನ ಶರೀರವನ್ನು ಅರೆಜೀವಕ್ಕೆ ತಂದು ನಿಲ್ಲಿಸುತ್ತದೆ. ಇನ್ನೂ ಹೆಚ್ಕಿನ ಮಾದಕ ಚಟಗಳಿಗೆ ಬಲಿಯಾದ ಮದ್ಯದ ಗೀಳಿನವರಿಗೆ ಅತಿ ಹೆಚ್ಚಾದ ಖಿನ್ನತೆಯ ಸಾಧ್ಯತೆ ಇರುತ್ತದೆ. ಅತಿಯಾದ ಕುಡಿತವು ಮಾನಸಿಕ ವಿಷಣ್ಣತೆಯನ್ನು ತರುವುದಲ್ಲದೇ ಕುಡಿತದ ದುರಭ್ಯಾಸವು "ಸ್ವತಂತ್ರ" ಎನ್ನುವ ಏಕೈಕ ಕಾಯಿಲೆಗಳನ್ನು ತರದೇ ಹಲವಾರು ಖಿನ್ನತೆಗಳ ಮೂಲವಾಗಿರುತ್ತದೆ.ಇದು ಎಲ್ಲಡೆ ಹಬ್ಬುವ ಮಾನಸಿಕ ವ್ಯಾಧಿಯಾಗಿರುತ್ತದೆ.ಇದನ್ನು ಅತಿಯಾದ "ಕುಡಿತದ-ದುಷ್ಪರಿಣಾಮದ ಕಾರಣ" ಎನ್ನಬಹುದು. ಅತಿಯಾಗಿ ಕುದಿಯುವವರು ಮತ್ತು ನಿರಂತರವಾಗಿ ಕುದಿಯುವವರಿಗೆ ಆತ್ಮಹತ್ಯೆಯ ಭಾವನೆಗಳ ತೀವ್ರತೆ ಹೆಚ್ಚ್ಕಾಗಿ ಕಾಣಬರುತ್ತದೆ. ಮೆದುಳಿನಲ್ಲಾಗುವ ರಾಸಾಯನಿಕ ಬದಲಾವಣೆಗಳು ಮತ್ತು ಸಾಮಾಜಿಕವಾಗಿ ಮದ್ಯದ ಗೀಳಿರುವವರನ್ನು ಕಡೆಗಣಿಸುವದರಿಂದ ಅವರಿಗೆ ಒಂಟಿತನ ಕಾದುವುದು.ಇಂತಹ ಸಾಮಾನ್ಯ ಪರಿಣಾಮಗಳಿಂದಾಗಿ ಅವರು ಅತ್ಮಹತ್ಯೆಗೆ ಸಹಜವಾಗಿ ಎಳಸುತ್ತಾರೆ. ವಯಸ್ಕರಾದ ಮದ್ಯವ್ಯಸನಿಗಳಲ್ಲಿ ಆತ್ಮಹತ್ಯೆ ಪ್ರಮಾಣವು ಗಣನೀಯಪ್ರಮಾಣದಲ್ಲಿದೆ.ಮದ್ಯದ ಅತಿಯಾದ ದುರುಪಯೋಗ ಅಥವಾ ಅದರ ಅತಿ ಸೇವನೆಯು ಅವರನ್ನು ಆತ್ಮಹತ್ಯೆಗೆ ಸಲೀಸಾಗಿ ಕರೆದೊಯ್ಯುತ್ತದೆ.


ಮದ್ಯದ ಗೀಳಿನಿಂದ ದೊಡ್ಡ ಪ್ರಮಾಣದಲ್ಲಿ ಸಮಸ್ಯೆಗಳು ಹುಟ್ಟಿಕೊಳ್ಳುತ್ತವೆ.ಸುದೀರ್ಘಕಾಲದ ಮದ್ಯಪಾನವು ಮೆದುಳಿನಲ್ಲಿನ ಹಲವಾರು ಕಾರ್ಯಚಟುವಟಿಕೆಗಳನ್ನು ಸ್ಥಗಿತಗೊಳಿಸಿ ಆತನನ್ನು ದೌರ್ಬಲ್ಯದೆಡೆಗೆ ನೂಕುತ್ತದೆ.ಹೀಗೆ ವಿಷಕಾರಿಯಾದ ಅತಿ ಮದ್ಯಪಾನ ತನ್ನ ವಿಷವನ್ನು ಶರೀರವಲ್ಲದೇ ಸಾಮಾಜಿಕವಾದ ಖಿನ್ನತೆಯಲ್ಲೂ ತೋರುತ್ತದೆ. ಮದ್ಯಪಾನದ ದುರುಪಯೋಗವು ಅಪರಾಧದೆಡೆಗೆ ಕೊಂಡೊಯ್ಯುವ ಸಾಧ್ಯತೆಗಳು ಹೆಚ್ಚು.ಉದಾಹರಣೆಗೆ ಮಕ್ಕಳ ಮೇಲಿನ ದೌರ್ಜನ್ಯ,ಮನೆಯಲ್ಲಿಕ್ರೌರ್ಯ,ಅತ್ಯಾಚಾರಗಳು,ಕಳ್ಳತನಗಳು ಮತ್ತು ಹಲ್ಲೆಗಳು ಸಾಮಾನ್ಯವಾಗಿ ಕಾಣಿಸುತ್ತವೆ. ಮದ್ಯದ ಗೀಳು ಕೆಲಸ ಕಳೆಯಬಹುದು,ಇದರಿಂದಾಗಿ ಆರ್ಥಿಕ ತೊಂದರೆಗಳು ಅಧಿಕಗೊಂಡು ತಾನು ವಾಸಿಸುವ ಗೃಹಸೌಲಭ್ಯವನ್ನೂ ಸಹ ಕುಡುಕರು ಕಳೆದುಕೊಳ್ಳುವ ಸಾಧ್ಯತೆ ಹೆಚ್ಕು ಹೊತ್ತಿಲ್ಲದ ಹೊತ್ತಲ್ಲಿ ಕುಡಿಯುವುದು,ಮತ್ತು ಅಸಭ್ಯವಾಗಿ ವರ್ತಿಸುವುದು,ಬೇಕಾಬಿಟ್ಟಿ ನಿರ್ಧಾರ ಕೈಗೊಳ್ಳುವುದು ಹಲವಾರು ಅಪರಾಧಗಳಿಗೆ ಎಡೆ ಮಾಡಿಕೊಡುತ್ತದೆ.ಉದಾಹರಣೆಗೆ ಕುಡಿದು ವಾಹನ ಚಾಲನೆ,ಅಥವಾ ಸಾರ್ವಜನಿಕ ವಲಯದಲ್ಲಿ ಗೊಂದಲ,ಅಥವಾ ನಾಗರಿಕ ಕಾನೂನು ಉಲ್ಲಂಘನೆಯ ಹಾಗು ಕಿರಿಕಿರಿಯಾಗುವಂತೆ ವರ್ತಿಸುವುದಕ್ಕೆ ದಂಡ ಇತ್ಯಾದಿ. ಮದ್ಯಪಾನ ಮಾಡಿದ ಸಮಯದಲ್ಲಿನ ಆತನ ನಡವಳಿಕೆ ಮತ್ತು ನಿಯಂತ್ರಣ ತಪ್ಪಿದ ಸ್ವಾಧೀನತೆಯು ಖಂದಿತವಾಗಿಯೂ ಸುತ್ತಮುತ್ತಲಿನವರಲ್ಲಿ ಅಸಹ್ಯ ಹುಟ್ಟಿಸುವುದಲ್ಲದೇ ಕುಟುಂಬ ಮತ್ತು ಸ್ನೇಹಿತರಲ್ಲಿನ ವಿಶ್ವಾಸಕ್ಕೆ ಧಕ್ಕೆ ತರಬಹುದು.ದಾಂಪತ್ಯ ಜೀವನದಲ್ಲಿಚಕಮಕಿವಿಚ್ಛೇದನಕ್ಕೆ ದಾರಿ ಮಾಡಿಕೊಡಬಹುದು.ಇಲ್ಲವೇಮನೆಯಲ್ಲಿನ ದೌರ್ಜನ್ಯಕ್ಕೆ ಪ್ರಮುಖ ಕಾರಣವಾಗುವ ಸಾಧ್ಯತೆ ಇದೆ. ಇದು ಸ್ವಾಭಿಮಾನಕ್ಕೆ ಸಾಮಾಜಿಕ ಸ್ವತಹದ ಸ್ಥಾನಮಾನಕ್ಕೆ ಧಕ್ಕೆ ತರಬಹುದಲ್ಲದೇ ಹಲವಾರು ಬಾರಿ ಸೆರೆಮನೆವಾಸದ ಶಿಕ್ಷೆಗೂ ಕಾರಣವಾಗುತ್ತದೆ. ಮದ್ಯದ ಗೀಳು ಮಕ್ಕಳ ಬಗೆಗಿನ ನಿರ್ಲಕ್ಷ್ಯಕ್ಕೂ ಕಾರಣವಾಗುತ್ತದೆ.ಹೀಗಾಗಿ ಮದ್ಯವ್ಯಸನಿಗಳ ಮಕ್ಕಳ ಮೇಲೂ ಸಾಮಾಜಿಕವಾಗಿ ದುಷ್ಪರಿಣಾಮ ಬೀರುತ್ತದೆ.ಮಕ್ಕಳ ದೊಡ್ಡವರಾದ ನಂತರವೂ ಅವರ ಮಾನಸಿಕ ಭಾವನೆಗಳ ಮೇಲೆ ತಮ್ಮ ಪೋಷಕರ ಈ ವ್ಯಸನ ಪರಿಣಾಮ ಬೀರಬಹುದು.

ಇತಿಹಾಸ
ಮದ್ಯದ ಸುದೀರ್ಘಕಾಲದ ಉಪಯೋಗದಿಂದ ಉಂಟಾಗುವ ಪರಿಣಾಮಗಳು
ವರ್ಗೀಕರಣ
ಸಮಾಜ ಮತ್ತು ಸಂಸ್ಕೃತಿ